CELEX: 62020CN0165
Language: et
Date: 2020-04-16 00:00:00
Title: Kohtuasi C-165/20: Eelotsusetaotlus, mille on esitanud Verwaltungsgericht Berlin (Saksamaa) 16. aprillil 2020 – ET, kes on lennuettevõtja Air Berlin PLC & Co. Luftverkehrs KG (AB KG) pankrotihaldur versus Saksamaa Liitvabariik

3.8.2020   
            
            
               ET
            
            
               Euroopa Liidu Teataja
            
            
               C 255/9
            
         
      Eelotsusetaotlus, mille on esitanud Verwaltungsgericht Berlin (Saksamaa) 16. aprillil 2020 – ET, kes on lennuettevõtja Air Berlin PLC & Co. Luftverkehrs KG (AB KG) pankrotihaldur versus Saksamaa Liitvabariik
      (Kohtuasi C-165/20)
      (2020/C 255/12)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Berlin
      
         Põhikohtuasja pooled
      
      
         Kaebaja: ET, kes on lennuettevõtja Air Berlin PLC & Co. Luftverkehrs KG (AB KG) pankrotihaldur
      
         Vastustaja: Saksamaa Liitvabariik
      
         Eelotsuse küsimused
      
      
                  1.
               
               
                  Kas direktiivi 2003/87/EÜ (1) ja direktiivi 2008/101/EÜ tuleb – arvestades direktiivi 2008/101/EÜ (2) põhjendust 20 – tõlgendada nii, et need ei luba tunnistada kehtetuks otsust, millega on ette nähtud õhusõiduki käitajale lubatud heitkoguse ühikute lennutegevuse tarbeks tasuta eraldamine aastateks 2018–2020, kui aastateks 2013–2020 ette nähtud lubatud heitkoguse ühikud on juba eraldatud ja õhusõiduki käitaja on lennutegevuse 2017. aastal maksejõuetuse tõttu lõpetanud?
                  Kas direktiivi 2003/87/EÜ artikli 3f lõiget 1 tuleb tõlgendada nii, et lubatud heitkoguse ühikute eraldamise otsuse kehtetuks tunnistamine pärast lennutegevuse lõpetamist maksejõuetuse tõttu sõltub sellest, kas lennutegevust on jätkanud teised õhusõiduki käitajad? Kas direktiivi 2003/87/EÜ artikli 3f lõiget 1 tuleb tõlgendada nii, et lennutegevust on jätkatud siis, kui maandumisõigused (slot-ajad) niinimetatud koordineeritud lennujaamades on osaliselt (maksejõuetu lennuettevõtja lühimaa- ja keskmise pikkusega lendude osas) müüdud kolmele teisele õhusõiduki käitajale?
               
            
                  2.
               
               
                  Kui esimesele küsimusele vastatakse jaatavalt:
                  Kas määruse (EL) nr 389/2013 (3) artikli 10 lõige 5, artikkel 29, artikli 55 lõike 1 punkt a ja lõige 3 ning artikkel 56 on kooskõlas direktiividega 2003/87/EÜ ja 2008/101/EÜ ning on kehtivad osas, milles nendega on vastuolus lennutegevuse tarbeks tasuta eraldatavate lubatud heitkoguse ühikute väljaandmine, mille eraldamise otsus on tehtud, kuid mida ei ole veel välja antud, kui lennuettevõtja on maksejõuetuse tõttu lennutegevuse lõpetanud?
               
            
                  3.
               
               
                  Kui esimesele küsimusele vastatakse eitavalt:
                  Kas direktiive 2003/87/EÜ ja 2008/101/EÜ tuleb tõlgendada nii, et liidu õigusest tuleneb imperatiivne nõue tunnistada lubatud heitkoguse ühikute lennutegevuse tarbeks tasuta eraldamise otsus kehtetuks?
               
            
                  4.
               
               
                  Kui esimesele küsimusele vastatakse jaatavalt või kui kolmandale küsimusele vastatakse eitavalt:
                  Kas direktiivi 2003/87/EÜ artikli 3c lõiget 3a, artikli 28a lõikeid 1 ja 2 ning artikli 28b lõiget 2 redaktsioonis, mida on muudetud direktiiviga (EL) 2018/410 (4), tuleb tõlgendada nii, et õhusõidukite käitajate kolmas kauplemisperiood ei lõpe mitte 2020. aasta lõpus, vaid alles 2023. aastal?
               
            
                  5.
               
               
                  Kui neljandale küsimusele vastatakse eitavalt:
                  Kas õhusõidukite käitajate taotlust, millega palutakse kolmandaks kauplemisperioodiks tasuta täiendavalt eraldada lubatud heitkoguse ühikuid, saab pärast kolmanda kauplemisperioodi lõppu rahuldada neljandaks kauplemisperioodiks ette nähtud lubatud heitkoguse ühikute arvelt, kui lubatud heitkoguse ühikute saamise õiguse teeb kohus kindlaks alles pärast kolmanda kauplemisperioodi lõppu, või langevad lubatud heitkoguse ühikute eraldamise taotlused, mida ei olnud kolmanda kauplemisperioodi lõpuks veel rahuldatud, ära?
               
            (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT 2003, L 275, lk 32; ELT eriväljaanne 15/07, lk 631).
         (2)  Euroopa Parlamendi ja nõukogu 19. novembri 2008. aasta direktiiv 2008/101/EÜ, millega muudetakse direktiivi 2003/87/EÜ, et lisada lennutegevus ühenduse kasvuhoonegaaside saastekvootidega kauplemise süsteemi (ELT 2008, L 8, lk 3).
      
         (3)  Komisjoni 2. mai 2013. aasta määrus (EL) nr 389/2013, millega luuakse liidu register [vastavalt Euroopa Parlamendi ja nõukogu direktiivile 2003/87/EÜ, Euroopa Parlamendi ja nõukogu otsustele nr 280/2004/EÜ ja nr 406/2009/EÜ ning tunnistatakse kehtetuks komisjoni määrused (EL) nr 920/2010 ja nr 1193/2011 (ELT 2013, L 122, lk 1)].
      
         (4)  Euroopa Parlamendi ja nõukogu 14. märtsi 2018. aasta direktiiv (EL) 2018/410, millega muudetakse direktiivi 2003/87/EÜ eesmärgiga hoogustada heitkoguste kulutõhusat vähendamist ja süsinikdioksiidiheite vähendamist toetavaid investeeringuid, ning otsust (EL) 2015/1814 (ELT 2018, L 76, lk 3).